ZF 24

Prin Prima Casă 6, banca a acordat aproximativ 6.000 de credite, iar de la începutul programului şi până în prezent circa 38.000 de împrumuturi, în valoare de peste 6,3 miliarde lei.

BCR, cea mai mare bancă locală după active, percepe clienţilor cu cont de salariu care contractează un credit ipotecar Prima casă marjă de dobândă de 2,3% peste indicatorul Robor la 3 luni. Clienţii fără cont de salariu plătesc o marjă de 2,5% pe an (nivelul maxim permis de lege).



Dobânda anuală efectivă la un credit de 160.000 de lei (circa 35.000 de euro) pe 30 de ani este de 4,1% pe an în cazul clienţilor cu cont de salariu, ceea ce înseamnă o rată lunară de 746 de lei. Suma plătită până la finalul contractului este de 275.500 de lei.



BCR a primit un plafon de garanţii de 490 milioane de lei pentru a acorda credite Prima casă în acest an. Din acest plafon pot fi vândute circa 7.500 de credite în valoare de 980 milioane de lei. Creditele Prima casă sunt garantate de stat în proporţie de 50%.

BCR, cea mai mare bancă din România, cu o cotă de piaţă de 16,6% anul trecut, este deţinută de grupul austriac Erste.